Virginia del West

Virginia Occidental es un stato del Statos Unite de America.

Historiahttps://www.wvencyclopedia.org/articles/414

Le stato del Statos Unite de America Virginia del West se separava del Stato de Virginia in 1863 pro difficultates del sclavitude e le industrialisation.

Le area de Virginia del West in le principio esseva habitate de americanos native, specialmente le cherokee e le iroquois. In le annos 1600, colonos europee incontrava battalias sanguinose con le nativos in le area. Urbes permanente del europeos non esseva establite usque le annos 1700. Le battalias arrivava a includer le franceses durante le Guerra Franco-indigena (1754-1763). Battalias con le nativos continuava durante le Revolution American (1775-1781), proque le nativos tendeva a unir se con le angleses. Le Battalia de Fallen Timbers ["arbores cadite"] in 1794, commandate de Anthony Wayne esseva le victoria definitive in le area.

Le industrialisation primo veniva al area durante le Guerra American de 1812, proque le statouniteses habeva mancos de materiales durante que le angleses attacca le costa al est. Sal, ferro e oleo esseva importante. Post le guerra le production del naves a vapor e esclusas pro illos meliorava le economia. Durante iste tempore sclavos african-american esseva conducite al area.

In 1861 le Stato de Virginia votava a separar se del Union. In le area del Virginia del West, sentos es estimate que 60 pro cento del citatanos esseva contra le sclavitude, 40 pro cento pro illo. Isto con discontento del controlo de citatanos influente al est del stato causava que le west se separava in 1863. Totevia alcun virginianos del west de facto se univa con le armea del Sud. Luctas inter adherentes del sclavitude e le libertate pro statouniteses african se continuava post le Guerra Civil.

Le production de carbon deveniva importante al economia del stato. Obreros succedeva durante le guerras mundial, sed a altere vices perdeva lor empleos. Le conditiones in le minas causava accidentes e maladias del pulmones. Isto causava luctas inter syndicatos del obreros e le proprietarios del minas.

Le successo o insuccesso del economia in Virginia del West ancora es un anxietate a iste die.

Categoria:Statos del Statos Unite